google/wiki40b huggingface dataset:
अमेरिकन अकिता

अमेरिकन अकिता जिसे सिर्फ अकिता भी कहा जाता है, जापान के उत्तरी पहाडी इलाको की एक कुत्तो की नसल है। अमेरिकन अकिता संयुक्त राज्य अमेरिका और कनाडा को छोड़कर अकिता इनु से एक अलग नसल मानी जाती है। संयुक्त राज्य और कनाडा में इन दोनों नसलो को एक ही नसल माना जाता है बस उनमे थोडा फर्क को तवाज्ज्जो दी जाती है। ध्यान दे की २००५ के FCI द्वारा महान जापानी कुत्ते का पद अब अमेरिकन अकिता को दे दिया गया है।
व्रोकला

व्रोकला (पोलिश : Wrocław, Wroclaw), पोलैंड का चौथा सबसे बड़ा शहर है, जिसकी जनसंख्या लगभग 650,000 है। यह लोअर सिलेसिया प्रांत में देश के दक्षिण पश्चिमी भाग में स्थित है। शहर अपनी गॉथिक और बारोक वास्तुकला के लिए प्रसिद्ध है। 
शहर का इतिहास 1000 वर्षों से अधिक पुराना है। सबसे पुराना जिला Ostrów Tumski, Oder River (ओडर नदी) पर स्थित गिरजाघर द्वीप है। व्रोकला 130,000 से अधिक की छात्र आबादी वाला एक विश्वविद्यालय शहर है, जो इसे देश के सबसे युवा शहरों में से एक बनाता है। 20 वीं शताब्दी की शुरुआत के बाद से, व्रोकला विश्वविद्यालय ने 9 नोबेल पुरस्कार विजेताओं का उत्पादन किया और अपने शिक्षण की उच्च गुणवत्ता के लिए प्रसिद्ध है। व्रोकला को गामा-वैश्विक शहर के रूप में वर्गीकृत किया गया है और दुनिया में जीवन की गुणवत्ता के लिए शीर्ष 100 शहरों में रखा गया है।
पीटर ऑस्टिन

पीटर ऑस्टिन (अंग्रेज़ी: Peter Austin; १८ जुलाई १९२१ – १ जनवरी २०१४) ब्रितानी शराब बनानेवाला थे। वो रिंगवूड ब्रेवरी के संस्थापक एवं सोसाइटी ऑफ़ इंडिपेंडेंट ब्रेवेरस (सीबा) के सह-संस्थापक थे। उन्होंने यूके और अन्य १६ देशों में कुल १४० शराबखानों की स्थापना की।

पूर्व जीवन

पीटर ऑस्टिन का जन्म एडमोंटन, लंदन में १८ जुलाई १९२१ को हुआ। उनकी शिक्षा हाईगेट स्कूल और मर्चेण्ट नेवी प्रशिक्षण शिप एचएमएस कोनवे में हुई। उनके पिता पोंटिफेक्स में उपकरण आपूर्तिकर्ता थे और उनके चाचा क्राइस्टचर्च में मयखाना चलाते थे।

व्यक्तिगत जीवन

ऑस्टिन ने दो बार विवाह किया। उनका १ जनवरी २०१४ को निधन हो गया।
बाजवा

बाजवा एक जाट गोत्र है।
हाप्किंग हवाई अड्डा

यह एक प्रमुख हवाई अड्डा हैं।
मद्रक

मद्रक एक जाट गोत्र है।
पूर्वी प्रान्त, सउदी अरब

भूगोल

पूर्वी प्रान्त की सीमाएँ फ़ारस की खाड़ी, कुवैत, क़तर, संयुक्त अरब अमीरात, ओमान और यमन को लगती हैं। इस बड़े सूबे का क्षेत्रफल ६,७२,५२२ किमी२ है जो लगभग भारत के राजस्थान, मध्य प्रदेश और हरियाणा राज्यों के जमा क्षेत्रफल के बराबर है। इस इलाक़े का आधे से ज़्यादा भाग रुब अल-ख़ाली के रेगिस्तान का हिस्सा है।
यहाँ का 'महराज फहद अंतर्राष्ट्रीय हवाई अड्डा' (King Fahd International Airport) क्षेत्रफल के अनुसार दुनिया का सबसे बड़ा हवाई अड्डा है। इस प्रान्त को बहरीन के देश से जोड़ने वाला 'महराज फहद राजमार्ग' (King Fahd Causeway) १९८६ में तैयार कर दिया गया था।

इतिहास

प्राचीनकाल से १५२१ तक इस पूरे क्षेत्र को 'बहरीन' (الأحساء, Bahrain) नाम से जाना जाता रहा है। उस्मानी साम्राज्य काल में पूर्वी प्रान्त उसी का भाग था और तब इसके आबादी वाली क्षेत्रों को 'अल-अहसा' या सिर्फ़ 'हसा' (الأحساء, Al-Ahsa) कहते थे। उस्मानी साम्राज्य के पतन के बाद इस इलाक़े पर सउदी राजपरिवार का नियंत्रण हो गया। इस प्रान्त के दो मुख्य पुराने नगर अल-हसा और क़तीफ़ थे इसलिए पुरानी सउदी किताबों में यह प्रान्त 'अल-हसा व अल-क़तीफ' (الأحساء و القطيف) लिखा मिलता है। इस प्रान्त के अन्य महत्वपूर्ण शहर - दम्माम, ख़ोबर, दहरान और जुबैल - २०वीं सदी में बने हैं।

अर्थव्यवस्था

सउदी अरब की सरकारी तेल उत्पादन कम्पनी, सउदी अरामको (Saudi Aramco) इस प्रान्त के दहरान शहर में केन्द्रित है। इसके द्वारा लिए गए फ़ैसलों का प्रभाव तेल के दाम पर और पूरे विश्व की आर्थिक स्थिति पर पड़ता है। सउदी अरब के अधिकतर तेल और प्राकृतिक गैस के कूएँ इसी प्रान्त में स्थित हैं - कुछ धरती पर और कुछ तट से ज़रा दूर समुद्र में। २८० किमी लम्बा और ३० किमी चौड़ा ग़वार​ तेल क्षेत्र (Ghawar oil field, الغوار) दुनिया का सब से बड़ा कच्चा तेल पैदा करने वाला क्षेत्र है। यहाँ से तेल रास तनूराह के बंदरगाह भेजा जाता है जहाँ से यह विश्वभर में निर्यात होता है। थोड़ा तेल जुबैल के कारख़ानों में भी भेजा जाता है।
तेल के बाद इस प्रांत का दूसरा सबसे पड़ा उत्पाद खजूर है। हर साल अल-अहसा और अल-क़तीफ़ के बड़े नख़लिस्तानों (ओएसिस) में हज़ारों टन खजूर पैदा होते हैं।
एक था राजा एक थी रानी

निर्माण

इसका निर्माण सुंजोय वाधवा और नीलांजना पुरकायसस्था ने किया है। 1940 के दशक का रूप देने के लिए इसका निर्माण राजस्थान में किया गया है। इसके अलावा मुंबई में इसके लिए एक बहुत महंगे जगह का उपयोग किया गया है। इसके लिए सिद्धान्त कर्णिक को राणाजी इंद्रवदन सिंह देव का किरदार और दृष्टि धामी को गायत्री सेठ का किरदार दिया गया। इसमें अनिता राज को राजमाता प्रियंवदा का किरदार दिया गया। वह इससे पहले प्रेम गीत, नौकर बीवी का, अब आएगा मज़ा, गुलामी और साजिस आदि में इससे पहले कार्य कर चुकीं हैं।
सिद्धान्त कर्णिक ने बताया की वे एक आदर्श राजा की भूमिका में हैं, जो उथल-पुथल भरे अतीत के बाद एक गंभीर व्यक्ति बन जाते हैं। इसके बाद दृष्टि धामी ने बताया की 'एक था राजा एक थी रानी' 21 वर्षीय युवती गायत्री के बारे में है, जो एक छोटे से परिवार से है, लेकिन बाद में उसकी शादी एक राजा (सिद्धांत कार्णिक) से हो जाती है। वह एक शाही परिवार का हिस्सा बनने के बाद अपनी जिंदगी में अचानक से बदलाव देखती है।' लेकिन दृष्टि धामी के अन्य कामों में व्यस्त होने के कारण इस धारावाहिक के निर्माण में बहुत समय लग रहा था। जब उनका कार्य हो गया तो इस धारावाहिक का पुनः निर्माण कार्य शुरू हो गया।
इस धारावाहिक के प्रचार के लिए अक्षय आनन्द और पारुल चौधरी भोपाल पहुँचे। जहाँ उन्होंने अपने पात्रों के बारे में बताया। पहले अक्षय आनन्द ने बताया की इस धारावाहिक में राजघरानों के करी राज सामने आएँगे। में भीड़ से हटकर इस धारावाहिक से वापसी करते हुए काफी खुशी महसूस कर रहा हूँ। में इसमें चंद्रवर्थन सिंह देव की भूमिका निभा रहा हूँ। इसके बाद पारुल चौधरी ने बताया की वे कोकिला, जो चंद्रवर्थन सिंह की पत्नी हैं। के भूमिका में दिखेंगी।

समीक्षा

इंडिया टूड़े के 28 जुलाई 2015 के समीक्षा के अनुसार उनका कहना है कि इसमें पहले दिखाये गए प्रचार के दौरान के दृश्य से जो अपेक्षाएं थी, वह पहले दिन के प्रकरण के दौरान ही मिट गए। इसमें पहले दिन में राणाजी इंद्रवदन सिंह देव केवल घोड़े पर बैठे हुए ही मुख्यतः दिखाये गए। इसके अलावा राजमाता के सारी आदि को दिखाया गया है वह 1940 के समय का नहीं हो सकता। साथ ही इसके पहले दिन में किरदारों का परिचय में बम के धमाके आदि कि घटना में ही चला गया। उम्मीद है कि आगे के दिनों में यह रोमांचक और मनोरंजक होगा।
भंजन वोल्टता

किसी अचालक की भंजन वोल्टता ( breakdown voltage) वह न्यूनतम वोल्टता है जिसके लगाने पर उस इन्सुलेटर का कुछ विद्युत का चालन करने लग जाता है।
किसी डायोड की भंजन वोल्टता उसके कैथोड और एनोड के बीच आरोपित (कथोड पर धनात्मक) वह न्यूनतम वोल्टता है जिसके लगाने पर वह डायोड उल्टी दिशा में चालन आरम्भ कर दे। एस सी आर और ट्रायक आदि का फॉरवर्ड भंजन वोल्टता भी होती है।
गोडाना

गोडाना एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
गोडाना गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ६०९  है।
ख़ान शेखहुन

सीरियाई गृहयुद्ध

ख़ान शेखहुन में सीरियाई गृहयुध्द के दौरान राष्ट्रपति अशद के विद्रोही लोगो ने कब्जा कर लिया जिसे सीरियाई सैना ने मुक्त कराया था। 4 अप्रैल 2017 को, शहर में एक भारी हवाई हमले के बाद, रासायनिक हथियारों का इस्तेमाल किया गया था। जिसमें 86 लोग मारे गए और 400 अधिक लोग घायल हो गये थे।  .इस हमले में सीरिया की सरकार ने रासायनिक हथियारों का इस्तेमाल किया था जिस कारण सीरिया की विश्व स्तर पर कभी अलोचना की गई थी।
दुर्गा वाहिनी

दुर्गा वाहिनी विश्व हिंदू परिषद की महिला शाखा हैं। इसकी स्थापना १९९१ में साध्वी ऋतम्भरा ने किया। विहिप के अनुसार दुर्गा वाहिनी का उद्देश्य धार्मिक और सांस्कृतिक कार्यो के लिए महिलाओ को प्रेरित करना और महिलाओ को शारीरिक, मानसिक रूप से प्रबल बनाना। २००२ में दुर्गा वाहिनी के ८,००० सदस्य थे, जिनमे से १,००० सिर्फ अहमदाबाद के थे।
रुबिडियम फ्लोराइड

रुबिडियम फ्लोराइड एक अकार्बनिक यौगिक है।
स्कोश्या प्लेट

स्कोश्या प्लेट एक भौगोलिक प्लेट है जो दक्षिणी अंध महासागर के नीचे स्थित है। इसके उत्तर में दक्षिण अमेरिकी प्लेट है और इसके दक्षिण और पूर्व में अंटार्कटिक प्लेट है।
क्राइस्टचर्च मस्जिद में गोलीबारी

घटना

हमला क्राइस्टचर्च के दो मस्जिदों में हुआ है। कुल 49 लोगों के मारे जाने की खबर है। 1997 के राउरिमु नरसंहार, के बाद से न्यूज़ीलैंड में यह पहला सामूहिक गोलीबारी है और 1943 के युद्ध शिविर दंगा के बाद से न्यूजीलैंड में सबसे घातक हमला है। गोलीबारी को प्रधान मंत्री जैकिंडा अर्डर्न और कई सरकारों द्वारा अंतरराष्ट्रीय स्तर पर आतंकवादी हमले के रूप में वर्णित किया गया है। 
पुलिस ने वहीं दो वाहनों पर लगे तात्कालिक विस्फोटक उपकरण (IED) की खोज की। इनमें एक अज्ञात डिवाइस से जुड़े कई पेट्रोल कंटेनर शामिल थे।न्यूजीलैंड की रक्षा सेना ने बिना किसी दुर्घटना के उन्हें नाकाम कर दिया है।

संदिग्ध

पुलिस आयुक्त माइक बुश ने कहा कि दो मस्जिदों में हमलों के सिलसिले में तीन पुरुषों और एक महिला को गिरफ्तार किया गया हैं। जिसमें एक 28 वर्षीय व्यक्ति, ऑस्ट्रेलियाई है। इन चारों को चरमपंथी विचार रखने वाला कहा गया है। संदिग्धों में से एक की पहचान हमले में शामिल नहीं होने के बाद छोड़ दिया गया है।

घटना के बाद

घटना से घायल लोगों को क्राइस्टचर्च अस्पताल सहित आसपास के अस्पतालों में पहुंचाया गया। घटना के परिणामस्वरूप, कैंटरबरी जिला स्वास्थ्य बोर्ड (सीडीएचबी) ने अपनी सामूहिक दुर्घटना योजना को सक्रिय कर दिया है। 
घटना के मद्देनजर कई स्कूलों को बंद कर दिया गया। अधिकारियों ने देश के सभी मस्जिदों को अगली सूचना तक बंद करने की सलाह दी और सभी स्थानों को सुरक्षित करने के लिए पुलिस को भेजा है।  क्राइस्टचर्च हवाई अड्डे से प्रस्थान करने वाली सभी एयर न्यूजीलैंड लिंक उड़ानों को एहतियात के तौर पर सुरक्षा जांच के अभाव में रद्द कर दिया गया है। 
16 मार्च से क्राइस्टचर्च में हेगले ओवल में खेला जाने वाला न्यूजीलैंड और बांग्लादेश के बीच तीसरा टेस्ट क्रिकेट मैच सुरक्षा चिंताओं के कारण रद्द कर दिया गया। बांग्लादेशी टीम के कुछ सदस्य अल नूर मस्जिद में नमाज़ पढ़ने के लिये अन्दर जाने ही वाली थे कि यह घटना शुरू हो गई।  इसके बाद खिलाड़ी पैदल ही हेगली ओवल की ओर भाग गए और उन्हें स्टेडियम के ड्रेसिंग रूम में सुरक्षित रखा गया और पूरी टीम घटना में सुरक्षित है।

प्रतिक्रियाँ

प्रधान मंत्री जैसिंडा अर्डर्न ने इस घटना को "अत्यधिक और अभूतपूर्व हिंसा का कार्य" कहा। उन्होंने कहा, "यह न्यूजीलैंड के सबसे काले दिनों में से एक है"; "यह एक आतंकवादी हमला है"; और "हमें हमेशा सतर्क रहना चाहिए"। पहले संदिग्धों में से एक के विस्फोटक पहनने की सूचना दी गई थी लेकिन अर्डर्न ने इसे नकार दिया। उन्होंने क्राइस्टचर्च अस्पताल में गोलीबारी की प्रारंभिक रिपोर्टों से भी इनकार किया।
एन्थ्रानिलिक अम्ल

एन्थ्रानिलिक अम्ल एक कार्बनिक यौगिक है।
जमशोद नौरोज़

जमशोद नौरोज़ पारसी धर्म में विश्वास करने वाले लोगों का एक प्रमुख त्योहार है। यह पश्चिमी एशिया, मध्य एशिया, काकेशस, काला सागर बेसिन और बाल्कन में ३००० से अधिक वर्षों के लिए मनाया जाता है। यह ईरानी कैलेंडर में पहले महीने (फर्ववर्ड) के पहले दिन को चिह्नित करता है। नोरुज़, वासैनिक विषुव का दिन है, और उत्तरी गोलार्ध में वसंत की शुरुआत का प्रतीक है। यह आम तौर पर २१ मार्च या पिछले या अगले दिन होता है, इस पर निर्भर करता है कि इसे कहाँ देखा गया है। इस क्षण में सूर्य खगोलीय भूमध्य रेखा को पार करता है और रात और दिन के बराबर हर साल गणना करता है, और परिवारों को इस अनुष्ठान का पालन करने के लिए इकट्ठा होते हैं। यद्यपि ईरान और धार्मिक पारसी मूल होने के कारण, नाउरूज़ हजारों सालों से विभिन्न जातीय समाज के लोगों द्वारा मनाया जाता है। यह अधिकांश धर्मों के लिए एक धर्मनिरपेक्ष अवकाश है जो कई अलग-अलग धर्मों के लोगों द्वारा आनंद उठाया जाता है, लेकिन ज़ोरोत्रियों के लिए एक पवित्र दिन बना हुआ है।
मुहम्मदू बुहारी

मुहम्मदू बुहारी (जन्म १७ दिसंबर १९४२) एक नाईजीरियाई राजनेता है जो वर्तमान में २०१५ से नाईजीरिया के राष्ट्रपति के रूप में कार्य कर रहे है। वह नाईजीरियाई सेना के एक सेवानिवृत्त प्रमुख जनरल हैं और पहले ३१ दिसंबर १९८३ से २७ अगस्त १९८५ तक देश के राष्ट्राध्यक्ष के रूप में कार्य कर चुके हैं; एक सैन्य तख्तापलट में सत्ता हासिल करने के बाद। बुहारिज्म शब्द को बुहारी सैन्य सरकार के नाम से जाना जाता है।
२०१५ के चुनाव में बुहारी राष्ट्रपति बने और फिर से २०१९ मे चुनाव में भी वो जिते।
गौरी जोग

गौरी जोग एक कथक नर्तक, कोरियोग्राफर और शिकागो के अनुसंधान विद्वान हैं। गौरी जोग का जन्म १९७० में नागपुर में हुआ था। उन्होंने गुरु मदन पांडे से गहन, अनुशासित और सूक्ष्म प्रशिक्षण प्राप्त किया। उन्होंने जयपुर घर के ललिता हरदास से भी कथक नृत्य का अध्ययन किया, जिन्हें अभिनय की कला के लिए जाना जाता है।
 
गौरी जोग ने नागपुर विश्वविद्यालय से बैचलर ऑफ साइंस और पोषण और शिक्षा में परास्नातक प्राप्त किया। उन्होंने भारत के प्रसिद्ध कथक गुरुओं द्वारा पंडित बिरजू महाराज सहित कई कार्यशालाओं में भाग लिया है। उन्होंने कथक के लखनऊ और जयपुर घर के संयोजन का अभ्यास भी किया हुआ हैं। उनकी कृतियों में कृष्ण लीला, शकुंतला, झांसी की रानी, ​​कथक यात्रा, पूर्व में पश्चिम, अग्नि - द फैयर टेल शामिल हैं। वह कथक में तकनीकी तत्वों के माध्यम से जीवन की परंपरागत "कहानी कहने की कला" लाती है वह विशेष रूप से युवा पीढ़ी के बीच बहुत लोकप्रिय है क्योंकि वह परंपरागत सीमाओं को पार न करके भी बॉलीवुड और योग को कथक से जोड़कर एक अद्वितीय दृष्टिकोण प्रदान करती है। फ्लैमेन्को, भरतनाट्यम, ओडिसी, मैक्सिकन और अमेरिकन बैले के साथ कथक के संयोजन के साथ उनके प्रयोग ने कई पुरस्कार भी जीते हैं। १९९९ के बाद से गौरी जोग और उसके समूह ने उत्तरी अमेरिका और भारत में ३२५ से अधिक नृत्य कार्यक्रमों का प्रदर्शन किया है।
गुब्बारा

गुब्बारा एक प्रकार की रबड़ की बनी हुई थैली है जिसमें हवा से कोई हलकी गैस भरने से वह हवा में उड़ने लगती है।
निसार (उपग्रह)

विवरण

नासा-इसरो सिंथेटिक एपर्चर रडार, या निसार उपग्रह, उन्नत रडार इमेजिंग का उपयोग करके पृथ्वी के अभूतपूर्व विस्तृत दृश्य प्रदान करेगा। यह पर्यावरण की गड़बड़ी, बर्फ-शीट के पतन और भूकंप, सूनामी, ज्वालामुखी और भूस्खलन जैसे प्राकृतिक खतरों सहित ग्रह की कुछ सबसे जटिल प्रक्रियाओं को मापने के लिए बनाया जा रहा है।
समझौते की शर्तों के तहत नासा मिशन के एल-बैंड सिंथेटिक एपर्चर रडार (एसएआर), विज्ञान डेटा के लिए एक उच्च दर संचार सबसिस्टम, जीपीएस रिसीवर्स, एक ठोस स्टेट रिकॉर्डर और पेलोड डेटा सबसिस्टम प्रदान करेगा। इसरो उपग्रह बस, एस बैंड सिंथेटिक एपर्चर रडार, लॉन्च वाहन और संबंधित लांच सेवाएं प्रदान करेगा।
निसार उपग्रह से एकत्र किए गए आंकड़ों से पृथ्वी की भूपर्पटी के विकास और अवस्था की जानकारी मिलेगी, वैज्ञानिकों को बेहतर ढंग से हमारे ग्रह की प्रक्रियाओं को समझने में मदद मिलेगी, जलवायु परिवर्तन, भविष्य के संसाधन, खतरों के प्रबंधन में सहायता मिलेगी। यह मिशन नासा और इसरो के बीच एक साझेदारी है।
उपग्रह डिज़ाइन एक बड़े परिनियोजन योग्य जाल एंटीना का उपयोग करेगा और दोहरी आवृत्ति एल बैंड और एस बैंड पर संचालित होगा। 12 मीटर के एपर्चर जाल परावर्तन को एस्ट्रो एयरोस्पेस, नॉर्थ्रॉप ग्रुमैन कंपनी द्वारा उपलब्ध कराया जायेगा। भारतीय लांच वाहन पर सैटेलाइट को भारत से लॉन्च किया जा सकता है। सैटेलाइट 3-अक्ष पर स्थिर रहेगा। उपग्रह को 3 साल के मिशन जीवन के साथ सूर्य-समकालिक कक्षा में लॉन्च करने की योजना है।  परियोजना ने डिजाइन सत्यापन चरण के पहले चरण को पारित कर लिया है और इसकी समीक्षा नासा द्वारा अनुमोदित की गई है।
न्कोसाज़ना दलामिनी-ज़ुमा

न्कोसाज़ना क्लैरिस दलामिनी ज़ुमा (अंग्रेज़ी: Nkosazana Clarice Dlamini-Zuma)(जन्म : २७ जनवरी १९४९) दक्षिण अफ्रीका की एक राजनीतिज्ञ हैं। ये अफ्रीकी संघ की पहली महिला अध्यक्ष हैं।
शाओमी रेडमी वाई1

हार्डवेयर

153 ग्राम वाला यह फोन काफी हलका है और वज़न कम रखने के लिए शाओमी ने प्लास्टिक का इस्तेमाल किया है। क्रोम हाइलाइट्स, मेटल बैक प्लैट होने का एहसास देते हैं। लेकिन रियर और किनारे प्लास्टिक के बने हैं। पावर और वॉल्यूम बटन भी प्लास्टिक के हैं। 13 मेगापिक्सल का प्राइमरी कैमरा और फ्लैश टॉप पर किनारे में है और फिंगरप्रिंट सेंसर को मध्य में जगह मिली है। स्कैनर की पोज़ीशन सुविधाजनक है। बायें किनारे पर सिम ट्रे है। आपको 2 नैनो सिम स्लॉट मिलेंगे। इसके अलावा स्टोरेज बढ़ाने के लिए माइक्रोएसडी कार्ड के लिए भी अलग स्लॉट है।

सॉफ्टवेयर

शाओमी रेडमी वाई1 के दो वेरिएंट हैं। एक 3 जीबी रैम और 32 जीबी स्टोरेज के साथ आता है। वहीं, दूसरा 4 जीबी रैम और 64 जीबी स्टोरेज वाला है। चाहे आप कोई भी वेरिएंट चुनें। आपके पास 128 जीबी तक के माइक्रोएसडी कार्ड को इस्तेमाल करने की सुविधा है।
इस फोन का 5.5 का स्क्रीन एचडी 720x1280 रिज़ॉल्यूशन वाला है। प्रोटेक्शन के लिए 2.5डी कर्व्ड कॉर्निंग गोरिल्ला ग्लास है। रेडमी वाई1 की अहम खासियत 16 मेगापिक्सल का फ्रंट कैमरा है जो सेल्फी फ्लैश से लैस है।

बिक्री

शाओमी रेडमी वाई1 भारत में नवंबर 2017 में बिक्री पर चला गया। भारत में कीमत का अनुमान लगाया गया था। 32 जीबी स्टोरेज और 3 जीबी रैम वैरिएन्ट के लिए 8,999 रू और 4 जीबी रैम और 64 जीबी स्टोरेज संस्करण के लिए 10,999 रू। शाओमी के वाइस प्रेसिडेंट मनु कुमार जैन के मुताबिक मात्र 3 मिनट में कंपनी के 1.5 लाख स्‍मार्टफोन बिक गए।
भारत के वीर

के बारे में

भारत के वीर एक वेबसाइट और मोबाइल ऐप है जो जनता को भारतीय अर्धसैनिक बलों और सीएपीएफ के परिवारों के लिए योगदान करने की ऑनलाइन सुविधा प्रदान करती है। यह भारत सरकार के राष्ट्रीय सूचना विज्ञान केंद्र (एनआईसी) द्वारा नई दिल्ली में नियंत्रित होने के साथ स्टेट बैंक ऑफ इंडियाया  भारतीय स्टेट बैंक  द्वारा समर्थित है। ।

विकास

गृह मंत्रालय के अधिकारियों के मुताबिक गृह मंत्री राजनाथ सिंह ने प्रत्येक शहीद परिवार को कम से कम 1 करोड़ रूपये देने का पहल किया।
"मौजूदा व्यवस्था के तहत परिवारों को सरकार से १५ से ३५ लाख रुपये मिलते हैं, जो पर्याप्त नहीं है। यह तब था जब मंत्री ने सोचा कि समाज को भी चिप में होना चाहिए। राजनाथ सिंह, किरेन रिजीजू और हंसराज अहिर सहित कई मंत्रियों ने पहल के लिए पर्याप्त वित्तीय योगदान दिया। भारत के वीर का अभियान अप्रैल २०१७ में शुरू किया गया था और १४ अगस्त तक ९ .५ करोड़ तक एकत्र किया था।  २० जनवरी २०१८ को, गायक कैलाश खेर द्वारा तैयार और गाए गए एक आधिकारिक गान, कीर रिजिजू, हंसराज अहिर, राष्ट्रीय सुरक्षा सलाहकार अजीत डोवाल और गृह सचिव राजीव गाबा ने एक घटना में शुभारंभ किया।  इस जनवरी की घटना में भी एक ग्राफिक उपन्यास का शुभारंभ किया गया, जिसका शीर्षक भरत के वीर भी था, जिसे केन्द्रीय रिजर्व पुलिस बल, सीआरपीएफ, और एक लघु फिल्म द्वारा प्रकाशित किया गया था। यह कार्यक्रम पुल्नेट डालमिया और डालमिया समूह कारोबार समूह के अवंतिका डालमिया द्वारा आयोजित किया गया था।

ग्राफिक उपन्यास

भारत के वीर के लक्ष्यों को भारत के लोगों के साथ संवाद करने के लिए, केन्द्रीय रिजर्व पुलिस बल (सीआरपीएफ) ने जनवरी २०१८ में एक ही शीर्षक के साथ एक ग्राफिक उपन्यास प्रकाशित किया। इस उपन्यास में सैनिकों की सच्ची कहानियां दी गई हैं जो देश की रक्षा करते हुए मारे गए हैं।  देश में आठ अलग-अलग शाखाओं के लिए अर्द्धसैनिक बलों और केंद्रीय सशस्त्र पुलिस बल भारत के इन शाखाओं में कर रहे हैं।
१/२ + १/४ + १/८ + १/१६ + · · ·

इतिहास

यह श्रेणी ज़ीनो परोक्षक के निरूपण में उपयोग की गयी थी।
मलयालम भाषा

नाम

मलयालं का संधि-विच्छेद है - मलै (मूलशब्द : मलय - अर्थ : पर्वत) + अळम (मूलशब्द : आलयम - अर्थ : स्थान)। इस भाषा के भाषिक भारत के पश्चिमी घाट के गर्भ में निवास करते हैं और इसी कारण यह नाम पड़ा है। इसका सही उच्चारण ’मलयाळम्’ होता है।

उद्भव

मलयालम् भाषा अथवा उसके साहित्य की उत्पत्ति के संबंध में सही और विश्वसनीय प्रमाण प्राप्त नहीं हैं। फिर भी मलयालम् साहित्य की प्राचीनता लगभग एक हजार वर्ष तक की मानी गई हैं। भाषा के संबंध में हम केवल इस निष्कर्ष पर ही पहुँच सके हैं कि यह भाषा संस्कृतजन्य नहीं है - यह द्रविड़ परिवार की ही सदस्या है। परंतु यह अभी तक विवादास्पद है कि यह तमिल से अलग हुई उसकी एक शाखा है, अथवा मूल द्रविड़ भाषा से विकसित अन्य दक्षिणी भाषाओं की तरह अपना अस्तित्व अलग रखनेवाली कोई भाषा है। अर्थात् समस्या यही है कि तमिल और मलयालम् का रिश्ता माँ-बेटी का है या बहन-बहन का। अनुसंधान द्वारा इस पहेली का हल ढूँढने का कार्य भाषा-वैज्ञानिकों का है और वे ही इस गुत्थी को सुलझा सकते हैं। जो भी हो, इस बात में संदेह नहीं है कि मलयालम् का साहित्य केवल उसी समय पल्लवित होने लगा था जबकि तमिल का साहित्य फल फूल चुका था। संस्कृत साहित्य की ही भाँति तमिल साहित्य को भी हम मलयालम् की प्यास बुझानेवाली स्रोतस्विनी कह सकते हैं।
सन् 3100 ईसापूर्व से लेकर 100 ईसापूर्व तक यह प्राचीन तमिळ का एक स्थानीय रूप थी। ईसा पूर्व प्रथम सदी से इस पर संस्कृत का प्रभाव हुआ। तीसरी सदी से लेकर पन्द्रहवीं सदी के मध्य तक मलयालम का मध्यकाल माना जाता है। इस काल में जैनियों ने भी भाषा को प्रभावित किया। आधुनिक काल में सन् 1795 में परिवर्तन आया जब इस राज्य पर अंग्रेजी शासन पूर्णरूपेण स्थापित हो गया।
बर्नार्ड तारा

विवरण

बारनर्ड के तारे की अनुमानित आयु 7 से 12 अरब वर्ष के बीच है, जो हमारे सौर मंडल के सूरज की 4.57 अरब वर्ष की आयु से कहीं ज़्यादा है। संभव है के बारनर्ड का तारा आकाशगंगा (हमारी गैलेक्सी) के सब से पुराने तारों में से एक हो। बारनर्ड के तारे का द्रव्यमान (मास) सूरज के द्रव्यमान का केवल 17% और उसका व्यास (डायामीटर) सूरज के व्यास का 15% से 20% है। इसकी चमक समय के साथ-साथ थोड़ी बहुत बदलती रहती है, यानि यह एक परिवर्ती तारा है।
मिलन यामिनी

मिलन यामिनी हरिवंश राय बच्चन की एक कृति है।
बैंक ऑफ़ इंडिया

परिचय

बैंक ऑफ़ इंडिया भारत के अग्रणी बैंकों में से एक है और 29 विदेशी शाखाओं को मिलाकर इसकी कुल 4,293 शाखायें हैं। इन शाखाओं के 50 क्षेत्रीय कार्यालयों के माध्यम से नियंत्रित कर रहे हैं। शाखाओं की अधिकतम संख्या मुंबई फिर अहमदाबाद और पुणे में हैं। बैंक ऑफ़ इंडिया भारत में स्विफ्ट (SWIFT: सोसायटी फॉर वर्ल्ड वाईड इन्टर बैंक फिनैन्शियल टेलिक्म्युनिकेशन) का एक संस्थापक सदस्य है। बैंक ने 7 सितंबर 2006 को अपने प्रचालन के पहले सौ साल पूरे कर लिए हैं।
शुरूआत में इसका मुंबई में एक ही कार्यालय था, इसकी चुकता पूंजी रु. 50 लाख थी और इसमें 50 कर्मचारी थे। प्रगति के पथ पर अग्रसर होते हुए बैंक ने तीव्र विकास किया है और बैंक ने एक शक्तिशाली संस्थान के रूप में उभरकर राष्ट्रीय स्तर पर अपनी सुदृढ़ मौजूदगी दर्ज की है। बैंक अंतर्राष्ट्रीय स्तर पर भी पर्याप्त परिचालन कर रहा है। कारोबार मात्रा में बैंक ने सार्वजनिक क्षेत्र के बैंकों में अपनी अहम स्थिति बना रखी है।
विशेष शाखा सहित भारत के सभी राज्यों/संघ शासित क्षेत्रों में बैंक की 4828 शाखाएं है। इन शाखाओं का नियंत्रण 50 आंचलिक कार्यालयों द्वारा किया जाता है। विदेशों में बैंक की 56 शाखाएं/कार्यालय तथा 5 अनुषंगियां तथा 1 संयुक्त उद्यम है।
बैंक ने 1997 में अपनी पहली पब्लिक इश्यू जारी की और फरवरी, 2008 में क्वालिफाइड इंश्टीट्यूशन्स प्लेस्मेनट का पालन किया। यथा 30.09.2009 शेयरधारकों की कुल संख्या 2,15,790 है।
दृढ़ता से समझदारी और सावधानी की नीति को अपनाते हुए बैंक, विभिन्न नवोन्मेषी सेवाएं और सिस्टम आरंभ करने में सबसे आगे रहा है। पारंपारिक मूल्यों और नीतियों तथा आधुनिकतम संरचना के सफल मिश्रण से कारोबार किया जा रहा है। बैंक ऑफ़ इंडिया राष्ट्रीयकृत बैंकों में पहला ऐसा बैंक है जिसने 1989 में मुंबई शहर की महालक्ष्मी शाखा को पूर्णतया कम्प्यूटरीकृत किया और एटीएम सुविधा स्थापित की। बैंक भारत में स्विफ्ट का संस्थापक सदस्य बना। 1982 में ऋण संविभाग के मूल्यांकन/रेटिंग के लिए हेल्थ कोड प्रणाली की शुरुआत की गई।
वर्तमान में 5 महाद्वीपों में फैले 22 विदेशी देशों में – 56 कार्यालय जिसमें 5 अनुषंगियां, 5 प्रतिनिधि कार्यालय तथा 1 संयुक्त उद्यम शामिल है – टोकयो, सिंगापुर, हांगकांग, लंदन, जर्सी, पेरिस तथा न्यूयार्क जैसे प्रमुख बैंकिंग और वित्तीय केन्द्रों में बैंक की उपस्थिति है।

इतिहास

बैंक ऑफ़ इंडिया की स्थापना मुंबई के प्रतिष्ठित व्यवसायियों के एक समूह द्वारा 7 सितंबर, 1906 में की गई थी। यह बैंक जुलाई, 1969 तक निजी स्वामित्व में था और 13 अन्य बैंकों के साथ इसका राष्ट्रीकरण किया गया था।
कुमारन आशान

कुमारन आशान  (१८७३-१९२४) एक विश्व विख्यात मलयालम कवि और दार्शनिक थे। उनको आशान के नाम से भी जाना जाता है। वह एक कवि होने के साथ-साथ समाज-सुधारक, तथा पत्रकार थे। कुमारन आशान का जन्म १२ एप्रिल् १८७३ को तिरुवनन्तपुरम् के निकट कायिक्करा गाँव में हुआ था। १६ जनुवरि १९२४ को उनका निधन हो गया।
निरूपकों कहते हैं कि- " कुमारन् आशान् का वीण पूवु (पतित कुसुम) मलयालम् में स्वच्छंदतावाद आंदोलन की प्रारंभिक रचनाओं में सर्वाधिक महत्वपूर्ण है। मलयालम् का स्वच्छंदतावाद आशान् की कविताओं के रूप में पल्लवित और पुष्पित हुआ। नलिनि, लीला, चिंताविष्टयाय सीता, चंडालभिक्षुकी, प्ररोदनम्, दुरवस्था, करुणा इत्यादि इनकी मुख्य रचनाएँ हैं। आशान् जिस काव्य प्रपंच को अनावृत्त करने में सफल हुए वह गंभीर दार्शनिकता, जीवनदर्शन का अदम्य कौतूहल और तीव्र भावविभोरता से भास्वर है। आशान् ही वह कवि थे जिन्होंने श्रृंगार को सामान्य धरातल से स्वर्गिक विशुद्धता तक पहुँचाया। आध्यात्मिक प्रेम की सुदर कल्पना ने उनकी कविता को प्रभापूरित किया है।"

प्रमुख रचनायें

नलिनी
लीला
वीण पूवु
दुरवस्था
चण्डालभिक्षुकी
पुष्प वाटी 
प्ररोदनम्
करुणा
श्रीबुद्धचरितम्
पाकिस्तान की अर्थव्यवस्था

क्रय-शक्ति समता (PPP) की दृष्टि से पाकिस्तान की अर्थव्यवस्था विश्व की २५वीं सबसे बड़ी अर्थव्य्वस्था है जबकि व्यक्तिगत सकल घरेलू उत्पाद की दृष्टि से यह विश्व की 158 वीं सबसे बड़ी अर्थव्यवस्था है।
सरोजिनी नायडू

राज्यपाल

स्वाधीनता की प्राप्ति के बाद, देश को उस लक्ष्य तक पहुँचाने वाले नेताओं के सामने अब दूसरा ही कार्य था। आज तक उन्होंने संघर्ष किया था। किन्तु अब राष्ट्र निर्माण का उत्तरदायित्व उनके कंधों पर आ गया। कुछ नेताओं को सरकारी तंत्र और प्रशासन में नौकरी दे दी गई थी। उनमें सरोजिनी नायडू भी एक थीं। उन्हें उत्तर प्रदेश का राज्यपाल नियुक्त कर दिया गया। वह विस्तार और जनसंख्या की दृष्टि से देश का सबसे बड़ा प्रांत था। उस पद को स्वीकार करते हुए उन्होंने कहा, 'मैं अपने को 'क़ैद कर दिये गये जंगल के पक्षी' की तरह अनुभव कर रही हूँ।' लेकिन वह प्रधानमंत्री जवाहर लाल नेहरू की इच्छा को टाल न सकीं जिनके प्रति उनके मन में गहन प्रेम व स्नेह था। इसलिए वह लखनऊ में जाकर बस गईं और वहाँ सौजन्य और गौरवपूर्ण व्यवहार के द्वारा अपने राजनीतिक कर्तव्यों को निभाया।
रुपरेखा बनर्जी

रुपरेखा बनर्जी (Ruprekha Banerjee) (कोलकाता में 1984 का जन्म) रेक्स डिसूजा और काजी तौकीर के साथ भारत में सबसे ज्यादा देखी जाने वाली टेलीविज़न शो में से एक फेम गुरुकुल के तीन फाइनल में से एक थी। 20 अक्टूबर 2005 को, उन्होंने काजी तौकीर के साथ शीर्ष पुरस्कार जीता।
काजी तौकीर के साथ उनका पहला एल्बम ये पल भारत में डबल प्लैटिनम गया और दुनिया भर में इसकी 50 लाख से अधिक प्रतियां बेची गईं। उन्होंने स्टार प्लस द्वारा प्रसारित जो जीता वही सुपरस्टार और स्टार जेल्सा द्वारा प्रसारित रॉय बंगाल सुपर स्टार नामक एक नए रियलिटी शो में भाग लिया।
महीधर

महीधर १६वीं शताब्दी के वेद-भाष्यकार थे।
पेप्सोडेंट

पेप्सोडेंट एक अंग्रेज़ी कंपनी यूनीलीवर का एक उत्पाद है। जो इंग्लैंड के अलावा कई अन्य देशों में भी बेचा जाता है। इसे अमेरिका और कनाडा में बेचने का अधिकार इसे 2003 में मिला। यह कंपनी भारत में हिंदुस्तान युनिलिवर लिमिटेड नाम के कंपनी से पंजीकृत कर यह सामान बेच रही है।
इसके कमाई का 67% हिस्सा भारत से इंग्लैंड में जाता है।